b'\n_START_ARTICLE_\nAntun Golik\n_START_PARAGRAPH_\nMons. Antun Golik (Fu\xc5\xbeine, 1. lipnja 1884. - Rim, 18. svibnja 1960.), bio je hrvatski sve\xc4\x87enik. kancelar biskupskog ordinarijata u Senju, hrvatski emigrant. U Italiji je bio dugogodi\xc5\xa1nji tajnik Bratov\xc5\xa1tine sv. Jeronima za pomo\xc4\x87 hrvatskim izbjeglicama._NEWLINE_Kraj rata i neposredno pora\xc4\x87e na podru\xc4\x8dju Hrvatske su bili iznimno opasni po katoli\xc4\x8danstvo. Partizani su pobili brojne sve\xc4\x87enike koji uop\xc4\x87e nisu bili krivi, pa je \xc5\xa1to iz osobne sigurnosti, \xc5\xa1to ih sigurnosti povijesne imovine, trebalo je ispitati mogu\xc4\x87nost gdje bi se moglo sloniti vrijednu arhivsku gra\xc4\x91u senjskog biskupijskog arhiva i riznice, pa se je zaputio u Rijeku s biskupskim tajnikom Josipom Buri\xc4\x87em. S obzirom na to da su brojni sve\xc4\x87enici bili ubijeni, rije\xc4\x8dki ih je biskup V. Buri\xc4\x87 savjetovao neka nastave dalje prema Italiji. Pje\xc5\xa1ice su stigli u Trst, te preko Padove u Rim. Ondje su 18. svibnja 1945. na\xc5\xa1li boravi\xc5\xa1te u papinskom hrvatskom zavodu sv. Jeronima. _NEWLINE_Inicijativni odbor za utemeljenje Bratov\xc5\xa1tine sv. Jeronima za pomo\xc4\x87 hrvatskim izbjeglicama dao je Goliku zada\xc4\x87u sastaviti okvir za pravila i poslovnik budu\xc4\x87e dobrotvorne ustanove, a radi toga da bi im Sveta Stolica temeljem tako dobro prikazane formalno-pravne organizacije odobrila im utemeljiti Bratov\xc5\xa1tinu._NEWLINE_Na prijedlog Krunoslava Draganovi\xc4\x87a, izabran je za drugog tajnika Bratov\xc5\xa1tine. Ondje je ostavio neizbrisivi trag, jer ondje su svi administrativni poslovi i po\xc5\xa1tanska komunikacija i\xc5\xa1li preko njega.'